EkBass/fiwiki-20250220-pages-articles huggingface dataset:
Tässä hetkessä

Tässä hetkessä on Laura Voutilaisen seitsemäs albumi, joka julkaistiin 12. toukokuuta 2005. Se debytoi Suomen virallisen listan sijalla 23, ja pysyi listalla yhteensä 2 viikkoa. Albumilla Laura Voutilainen esiintyy ensi kertaa laulujen säveltäjänä ja sanoittajana sekä yhdessä Juha Heikkilän kanssa myös tuottajana. == Kappaleet == # # # # # # # # # # # == Lähteet == Luokka:Vuoden 2005 albumit Luokka:Laura Voutilaisen albumit
Weinert

Weinert voi tarkoittaa: == Henkilöitä == * Astrud Weinert, Astrud Gilberto (1940–2023), brasilialainen bossa nova- ja sambalaulaja * Erich Weinert (1890–1953), saksalainen kirjailija * Jimmy Weinert (s. 1951), yhdysvaltalainen motocrosskuljettaja * Lefty Weinert (1900–1973), yhdysvaltalainen baseballpelaaja * Paul H. Weinert (1869–1919), yhdysvaltalainen sotilas, joka taisteli intiaanisodissa. * Rudolph A. Weinert (1894–1974), yhdysvaltalainen poliitikko * Susan Weinert (1965–2020), saksalainen jazzkitaristi * Ferdinand C. Weinert (1853–1939), yhdysvaltalainen poliitikko == Paikkoja == * Weinert Center * Weinert, kaupunki Texasissa Luokka:Täsmennyssivut Luokka:Sukunimet
Weinert (Texas)

pienoiskuva|Weinertin sijainti Texasin kartalla. Weinert on kaupunki Haskellin piirikunnassa, Texasissa, Yhdysvalloissa. Kaupungin väkiluku vuoden 2010 väestönlaskennassa oli 172 asukasta. Vuonna 2014 kaupungissa asui 168 ihmistä. Weinert on nimetty Ferdinand C. Weinertin mukaan. == Lähteet == Luokka:Texasin kaupungit
Kendra Sunderland

Kendra Sunderland (s. 16. kesäkuuta 1995 Salem, Oregon) on yhdysvaltalainen pornonäyttelijä. Hän on toiminut myös Penthousen mallina ja oli kuukauden Penthouse Pet toukokuussa 2015. Tammikuussa 2015 19-vuotiaana hän tuli tunnetuksi kuvattuaan webkameralla seksivideon Oregonin yliopiston kirjastossa. == Lähteet == ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1995 syntyneet Luokka:Elävät henkilöt
Haskellin piirikunta

Haskellin piirikunta on ainakin seuraavien Yhdysvaltain piirikuntien nimenä: * Haskellin piirikunta Kansasissa * Haskellin piirikunta Oklahomassa * Haskellin piirikunta Texasissa
Fenoksietikkahappo

Fenoksietikkahappo (C8H8O3) on karboksyylihappoihin ja aromaattisiin eettereihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä ja fungisidina. == Ominaisuudet == Huoneenlämpötilassa fenoksietikkahappo on väritöntä kiteistä ainetta. Epäpuhtauksien vuoksi se on usein ruskehtavaa. Yhdiste liukenee hieman veteen ja hyvin esimerkiksi etanoliin, dietyylieetteriin ja bentseeniin. Fenoksietikkahappo on heikko happo ja sen happovakion arvo on 7,54·10-4. Fenoksietikkahapolla on fungisidisia ja antimikrobisia ominaisuuksia. == Valmistus ja käyttö == Fenoksietanolia valmistetaan kloorietikkahapon ja fenolin välisellä reaktiolla emäksisissä olosuhteissa. : Yhdistettä käytetään orgaanisen kemian synteeseissä lähtöaineena valmistettaessa lääkeaineita, väriaineita, rikkaruohomyrkkyjä ja hajusteita. Sitä voidaan käyttää myös fungisidina. == Lähteet == == Aiheesta muualla == *Human Metabolome Database (HMDB): Phenoxyacetic acid *Food Component Database (FooDB): Phenoxyacetic acid *Kyoto Encyclopedia of Genes and Genomes (KEGG): Phenoxyacetic acid Luokka:Eetterit Luokka:Karboksyylihapot Luokka:Aromaattiset yhdisteet
Kosketa mua

Kosketa mua on Laura Voutilaisen kahdeksas albumi, joka julkaistiin 25. huhtikuuta 2007. Se nousi Suomen virallisen listan sijalle 6, ja pysyi listalla yhteensä 23 viikkoa. == Kappaleet == # # # # # # # # # # # == Lähteet == Luokka:Vuoden 2007 albumit Luokka:Laura Voutilaisen albumit
Johanna Almgren

Johanna Maria-Therese Almgren (s. 22. maaliskuuta 1984 Borås, Ruotsi) on ruotsalainen uransa päättänyt jalkapalloilija. Hän pelasi keskikenttäpelaajana. Almgren pelasi juniorivuosiensa jälkeen yksinomaan Damallsvenskanin Göteborg FC:ssä. Hän pelasi myös Ruotsin naisten jalkapallomaajoukkueessa viitenä vuonna tekemättä kuitenkaan yhtään maalia. Almgren lopetti uransa vuonna 2014 jatkuvien polvivaivojen vuoksi. Marraskuussa 2014 hän ryhtyi Elitettan-seura Kungsbackan päävalmentajaksi. == Lähteet == Luokka:Ruotsalaiset jalkapalloilijat Luokka:Vuonna 1984 syntyneet Luokka:Elävät henkilöt
Opel Corsa F

Opel Corsa F on Opel Corsan kuudennen sukupolven malli, jota on valmistettu vuodesta 2019 lähtien. Se esiteltiin Frankfurtin autonäyttelyssä syyskuussa 2019. General Motorsin pohjalevylle perustuvan uuden Corsan suunnitteluprojekti oli jo pitkällä, kun Opel myytiin ranskalaiselle PSA- konsernille vuonna 2017. Tämän jälkeen mallin suunnittelu jouduttiin aloittamaan uudelleen lähes puhtaalta pöydältä, sillä auto siirtyisi käyttämään PSA-konsernin pienten automallien perusrakennetta. Alun perin kehitteillä olleen mallin sedan-korinen versio tuli vuonna 2018 myyntiin Kiinassa Buick Excelle -nimisenä. == Opel Corsa F (2019–) == Kuudennen sukupolven Corsa perustuu samalle PSA-konsernin modulaariselle EMP1-pohjalevylle kuin esimerkiksi DS 3 Crossback ja toisen sukupolven Peugeot 208. Moottorivalikoimassa ovat kolmesylinterinen 1,2-litrainen (75/101/131 hv) bensiinimoottori sekä nelisylinterinen 1,5-litrainen (102 hv) dieselmoottori. Saatavana on myös täyssähköinen malliversio Corsa-e. Vuoden 2019 Euro NCAP -kolaritestistä Corsa sai tulokseksi neljä tähteä viidestä. Vuonna 2022 Corsan 40-vuotisjuhlan kunniaksi Opel toi markkinoille juhlamallin, jota valmistetaan 1 982 kappaletta Corsa A:n ensiesittelyvuoden mukaisesti. Autoissa on Rekord Red -erikoisväri ja ruudullinen verhoilu, lisäksi jokaisessa autoyksilössä on kojelaudassa valmistusnumeron sisältävä numerolaatta. Brittiläinen Vauxhall myy tuhat kappaletta samoilla ominaisuuksilla varustettua mallia, jotka ovat kaikki täyssähköisiä. == Lähteet == == Aiheesta muualla == Corsa F Luokka:Sähköautot Luokka:B-segmentin autot Luokka:2010-luvun autot Luokka:2020-luvun autot
Zisi

Zisi (子思; pinyin: Zǐ sī; Wade-Giles: Tzu Ssu), alkuperäiseltä nimeltään kenties Kǒng Jí (孔伋 ), 483 eaa. – 402 eaa.Encyclopedia Britannica (viitattu 4.4.2019), Kiina) oli enimmäkseen taistelevien läänitysvaltioiden kaudella elänyt kiinalainen filosofi. Perimätiedon mukaan hän oli itsensä Kungfutsen pojanpoika. Teoksessa Mengzi filosofi Mengzi kertoo saaneensa oppia Kungfutsen opetuksista juuri Zisiltä. Tämä tuskin pitää paikkaansa, sillä nykykäsityksen mukaan Zisi olisi kuollut ennen Mengzin syntymää, mutta Mengzi on voinut olla tekemisissä Zisin oppilaiden kanssa. Mawangduin ja Guodianin hautapaikkojen arkeologisissa tutkimuksissa löydetyt tekstit ovat antaneet viitettä Zisin koulukunnan olemassaolosta. On jopa mahdollista, että Guodianin tekstit olisivat Zisin tai hänen opetuslastensa kirjoittamia. Zisin kirjoittamana pidetty teos Zisizi on kadonnut ja se tunnetaan vain muissa teksteissä esiintyvien mainintojen perusteella. On mahdollista, että Guodianin hautalöytöihin sisältyvä teksti "Lun herttua Mu kysyi Zisiltä" on ollut osa Zisiziä. Perimätiedon mukaan Zisi on kirjoittanut teoksen Tarkoituksen oppi (Zhōngyōng), jonka filosofi Zhu Xi myöhemmin sisällytti kungfutselaisuuden keskeiseen Neljä kirjaa -kokoelmaan. Zisin tiedetään myös laatineen tekstin Viisi toimintatapaa (Wǔ xíng), joka on niin ikään kadonnut, mutta mainittu muissa kirjoituksissa. Guodianista on kuitenkin 2000-luvulla löydetty tämänniminen teksti. Tässä teoksessa Zisi laati opin viidestä moraalisesta toimintatavasta, joista neljä (lähimmäisyys, oikeamielisyys, perinnäistapojen kunnioittaminen ja viisaus) Mengzi omaksui myöhemmin omaan oppiinsa ihmisyyden ”iduiksi” (viides toimintatapa on esikuvallisuus). Alkemisti ja filosofi Zou Yan]in arvellaan laatineen myöhemmin opin viidestä alkuaineesta (vesi, puu, tuli, maa ja metalli) tämän perusteella. == Lähteet == Luokka:Kiinalaiset filosofit Luokka:Kungfutselaiset filosofit Luokka:400-luvulla eaa. syntyneet Luokka:400-luvulla eaa. kuolleet
Kuumetta veressä

Kuumetta veressä (Splendor in the Grass) on Elia Kazanin ohjaama yhdysvaltalainen draamaelokuva vuodelta 1961. William Ingen käsikirjoittaman Technicolor-melodraaman pääosissa näyttelevät Natalie Wood, Pat Hingle ja Audrey Christie sekä Warren Beatty esikoisroolissaan. ==Juoni== Elokuvan tarina sijoittuu 1920-luvun lopun vuosiin ja Yhdysvaltojen Keskilännen Kansasiin, hyvinvoivan porvariston pariin. Se seuraa teini-ikäisiä rakastavaisia kolmen vuoden ajan. Poika (Beatty) on paikallisen mahtimiehen perheestä, ja häneen rakastunut kiltti perhetyttö (Wood) menettää mielenterveytensä yritettyään vuosikausia pysyä yhteiskunnan asettamien normien rajoissa ja saadessaan tietää käytöksensä ajaneen pojan muiden tyttöjen pariin. Sivujuonena on pojan yrittäjäisä ja vuoden 1929 pörssiromahdus, joka vaikeuttaa asioita entisestään. == Vastaanotto == William Inge palkittiin Oscar-gaalassa parhaasta alkuperäiskäsikirjoituksesta. Natalie Wood oli ehdolla naispääosastaan sekä Oscareissa että Golden Globessa, jossa Warren Beatty palkittiin parhaana tulokkaana. Helsingin Sanomien Paula Talaskivi piti tuoreeltaan elokuvaa monin tavoin onnistuneena, mutta kirjoitti William Ingen käsikirjoituksen jättävän aiheen käsittelyn jotenkin puolitiehen, ”ajanvietesävyyn”. Saman lehden Helena Ylänen totesi kaksi vuosikymmentä myöhemmin elokuvan olevan Kazanin viimeisiä kaikilta osin onnistuneita elokuvia, ”värisyttävän komea melodraama, joka on niin tiheä, ajateltu ja täyteläinen, että sellainen pyörryttää nykyelokuvaan tottunutta”. Yhdysvaltain elokuvainstituutin AFI:n 100-vuotissarjan 100 romanttisinta elokuvaa -listalla Kuumetta veressä pääsi sijalle 47. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * Luokka:Elia Kazanin ohjaamat elokuvat Luokka:Vuoden 1961 yhdysvaltalaiset elokuvat Luokka:Yhdysvaltalaiset draamaelokuvat
Harriet Abrahamsson

Harriet Abrahamsson (s. 1969Fennica-tietokanta) on suomenruotsalainen dramaturgi ja lasten- ja nuortenkirjailija. Abrahamsson on valmistunut teatteritaiteen maisteriksi 1997Harriet Abrahamsson. dramadatabasen Daniel, SLS. Viitattu 11.4.2019. Abrahamsson on näyttelijä ja dramaturgi ja kirjoittaa varsinkin lapsille ja nuorille. Söderströms on julkaissut hänen kaksi kuvakirjaansa. Hänen näytelmiään ovat esittäneet Svenska Teatern, Wasa Teater, Sirius Teatern ja Teater 90 sekä Folkteatret Kööpenhaminassa. Hän on Unga Teaternissa Ung Dramatikin projektivastaava.Romaanit. Reko 4 Suomalainen kirjakauppa. Viitattu 11.4.2019 Abrahamsson on näytellyt muutamissa elokuvissa, kuten Ihanat naiset rannalla (1998) sekä televisiotuotannoissa Eräänä sateisena iltana (2011) ja Viimeiset mitalit (2000).Harriet Abrahamsson. Elonet. Viitattu 11.4.2019 ==Teokset== * Hilda vet inte att hon är en gris. Harriet Abrahamsson (teksti), Karin Ducander (kuvat). Helsingfors: Söderström, 2007 ISBN 978-951-52-2481-1. * Lilla faster och saknaden. Harriet Abrahamsson ; illustrationer: Karin Ducander. Helsingfors: Söderström, 2009 ISBN 978-951-52-2606-8.Chans : en ungdomsmusikal. Harriet Abrahamsson. : Labbet, 2011 ISBN 978-952-5876-35-2. * Hamlet sade det vackrare ; en ungdomspjäs. Harriet Abrahamsson & Paul Olin. Helsinki: Labbet, 2015 ISBN 978-952-5876-51-2. * Reko. 4, Två enaktare. Sara Ehnholm Hielm och Harriet Abrahamsson. ISBN 978-952-5876-60-4. ;Näytelmiä: * Det förlorade ägget Ysänds * Björnliv. Betaversion * Den rasanfulla * Det förlorade ägget * Grisen som glömde att han var en gris * Hamlet sade det vackrare * Jag o Tello * Lilla Faster och Saknaden * McBT * Ossis resa == Lähteet == Luokka:Suomalaiset dramaturgit Luokka:Suomalaiset kirjailijat Luokka:Suomalaiset näyttelijät Luokka:Vuonna 1969 syntyneet Luokka:Elävät henkilöt
General Roca

General Roca on kaupunki Pohjois-Patagoniassa Río Negron maakunnassa Koillis- Argentiinassa. Kaupungin perusti 1. syyskuuta 1879 eversti Lorenzo Vintter sotaministeri Julio A. Rocan määräyksestä Aavikon Valloituksen aikana. Kaupungissa on noin 86 000 asukasta vuoden 2010 väestönlaskennan mukaan, mikä tekee siitä maakunnan toiseksi suurimman kaupungin Barilochen jälkeen. == Lähteet == == Aiheesta muualla == Luokka:Argentiinan kaupungit Luokka:Río Negron maakunta
Gayatri Chakravorty Spivak

Gayatri Chakravorty Spivak (s. 24. helmikuuta 1942 Kalkutta, Intia) on intialainen kirjallisuudentutkija. Hän suoritti kanditutkintonsa Kalkutan yliopistossa, jatkoi opintojaan Cambridgessa ja väitteli Cornellin yliopistossa vuonna 1967. Sen jälkeen hän opetti englantia ja vertailevaa kirjallisuuden tutkimusta useissa yhdysvaltalaisissa yliopistoissa. Hän on kehittänyt dekonstruktiosta oman suuntauksensa, jota hän kutsuu "interventionismiksi". Spivak käänsi dekonstruktion kehittäjän, ranskalaisfilosofi Jacques Derridan pääteoksen De la grammatologie (1967) englanniksi vuonna 1976. Hän on rohkaissut naisia osallistumaan dekonstruktion teorian kehittämiseen. == Julkaisuja == * In Other Worlds: Essays in Cultural Politics (1987) * The Post-Colonial Critic (1990) * Thinking Academic Freedom in Gendered Post-Coloniality (1992) * Outside in the Teaching Machine (1993) * A Critique of Postcolonial Reason (1999) * Death of a Discipline (2003) * Other Asias (2005) == Lähteet == Luokka:Intialaiset kirjailijat Luokka:Intialaiset tieteilijät Luokka:Kirjallisuudentutkijat Luokka:Vuonna 1942 syntyneet Luokka:Elävät henkilöt
Tsgabu Grmay

Tsgabu Gebremaryam Grmay (s. 25. elokuuta 1991 Mekele) on etiopialainen maantiepyöräilijä. Hän kilpaii ammattilaisena vuosina 2012–2023. Grmay on voittanut aika-ajon Afrikan-mestaruuden 2015 sekä Etiopian-mestaruuden maantieajossa kolmesti ja aika-ajossa kuusi kertaa. == Saavutukset == Lähteet: Pro Cycling Stats, Cycling Archives ;2012 :Afrikan-mestaruuskilpailut, aika- ajossa hopeaa ;2013 :Tour de Taiwan, kokonaiskilpailussa toinen, 5. etapin voitto :Maantieajon ja aika-ajon Etiopian-mestaruus ;2014 :Maantieajon ja aika-ajon Etiopian-mestaruus ;2015 :Afrikan-mestaruuskilpailut, aika-ajossa kultaa, joukkueaika-ajossa pronssia :Maantieajon ja aika-ajon Etiopian- mestaruus ;2016 :Afrikan-mestaruuskilpailut, aika-ajossa hopeaa :Critérium du Dauphiné, mäkikirikilpailussa toinen ;2017 :Aika-ajon Etiopian-mestaruus ;2018 :Aika-ajon Etiopian-mestaruus ;2019 :Aika-ajon Etiopian-mestaruus ;2021 :Afrikan-mestaruuskilpailut, sekaviestissä pronssia ;2023 :Aika-ajon Etiopian- mestaruus === Grand Tour -kilpailut === Grand Tour 2015 2016 2017 2018 2019 2020 2021 2022 Italian ympäriajo 91 — — — — — — — — Ranskan ympäriajo — 92 73 DNF — — — — — Espanjan ympäriajo 125 62 — — 62 54 — — — Merkki — Ei osallistunut DNF Keskeytti kilpailun == Lähteet == Luokka:Etiopialaiset maantiepyöräilijät Luokka:Vuonna 1991 syntyneet Luokka:Elävät henkilöt
Pippo Baudo

Giuseppe Raimondo Vittorio Baudo (s. 7. kesäkuuta 1936 Militello in Val di Catania, Sisilia) on italialainen televisio- ja radiojuontaja. Hän on työskennellyt myös säveltäjänä ja sanoittajana sekä puheteatterin parissa. == Elämä ja ura == Pippo Baudo opiskeli 1950-luvulla oikeustieteitä Catanian yliopistossa, mutta päätyi viihdealalle. Hän aloitti televisiojuontajana Roomassa 1960-luvun alussa. Läpimurtonsa Baudo teki musiikkipitoisen ohjelman Settevoci juontajana vuonna 1966. Seuraavan vuosikymmenen aikana Baudo juonsi muun muassa ohjelmia Canzonissima (1972), Spaccaquindici (1975) ja Luna Park (1979). Vuonna 1976 sai alkunsa kautta Italian suosittu sunnuntaimakasiini Domenica in, joka jatkuu edelleen 2010-luvulla. Baudo juonsi ohjelmaa vuosina 1979–1985. Hän veti myös varietee-show'ta Fantastico ja juonsi useat San Remon musiikkifestivaalit 1980- ja 1990-luvuilla. Ura notkahti vuosituhannen loppua kohden, mutta Baudo löysi ammatillisesti uuden väylän Rai 3 -televisiokanavalta, joka tunnetaan erityyppisistä ohjelmakokeiluistaan. Hän oli mukana muun muassa tuotannoissa Giorno dopo giorno (1999) ja Novecento (1999). Vuonna 2003 Baudo juonsi Italian puolivuosisataista televisiohistoriaa käsittelevän talkshow'n Cinquanta. Storia della TV di chi l'ha fatta e di chi l'ha vista. Niin ikään 2000-vuosikymmenellä Baudo palasi San Remon festivaalin juontajaksi. Baudon ura on jatkunut edelleen 2010-luvulla. Hän juonsi muun muassa ohjelman Centocinquanta (2011). Kaudella 2016–2017 Baudo palasi Domeca in -makasiinin ruoriin. Vuonna 2018 hän juonsi nuoria musiikkilahjakkuuksia etsivän viihdeohjelman Sanremo Giovani. Pippo Baudo toimi 2000–2007 Teatro Stabile di Catanian johdossa. == Lähteet == === Viitteet === == Aiheesta muualla == *Termometro Quotidiano: Pippo Baudo oggi: età, figli e moglie. La carriera televisiva (Frugoni, Gloria) Luokka:Italialaiset televisiojuontajat Luokka:Vuonna 1936 syntyneet Luokka:Elävät henkilöt
Hans Christensen Sthen

Hans Christensen Sthen (s. 25. marraskuuta 1544 Roskilde, Tanska – 1610 Malmö) oli tanskalainen pappi, kirkkoherra ja virsirunoilija. Sthen oli opiskellut saksalaisessa yliopistossa. Hänestä tuli Helsingörin latinankoulun rehtori jo 21-vuotiaana 1565 ja seuraavana vuonna kaupungin pappi sekä vuodesta 1583 Malmön kirkkoherra. Hän on kirjoittanut myös hartauskirjallisuutta, rukouksia ja virsiä sekä pieniä näytelmiä, joita esitettiin kouluissa. Vuonna 1589 hän julkaisi pienen rukouskirjan nimeltä ”En liden Vandrebog: Indeholdendis atskillige smucke Bøner oc trøstelige Sange, met nogle nyttige Lifs Regle i artige Rijm befattede 1589”, jossa oli myös hänen kirjoittamiansa virsiä. Sthen tunnetaan ennen muuta virsirunoilijana. Hän käytti oman aikansa maallisia lauluja virsiensä innoittajina. Samoin hän lainasi niistä muodon virsilleen. Virsirunoilijana häntä on luonnehdittu 1500-luvun jälkipuoliskon etevimmäksi tanskalaiseksi virsirunoilijaksi. Tanskan kirkon virsikirjassa on edelleen 17 hänen kirjoittamaansa tai kääntämäänsä virttä. Suomen evankelis- luterilaisen kirkon virsikirjassa on kaksi hänen virttään: 295 "Oi Herrani, saan luoksesi "(Herre Jesu Christ! Min Frelser du est Du, Herre Krist, min frelser est, suom. arkkivirtenä 1683, uud. Kaarle Martti Kiljander 1867, virsikirjakomitea 1937, Niilo Rauhala 1984) ja 554 "Jo päivä ehtii ehtoolle" (Den lyse dag forgangen er, suom. virsikirjaan 1701, uud. Elias Lönnrot 1872, virsikirjakomitea 1984). Samat virret ovat myös Ruotsin kirkon virsikirjassa, tosin eri käännöksinä: 501 "Jo päivä ehtii ehtoolle" (suom. vuoden 1701 virsikirjaan, uud. Pekka Kivekäs 1997, virsikirjatyöryhmä 2000) ja 552 "Oi Herrani, on toivoni" (suom. 1685, uud. suom. Pekka Kivekäs 1999). == Lähteet == Luokka:Tanskalaiset virsirunoilijat Luokka:Vuonna 1540 syntyneet Luokka:Vuonna 1610 kuolleet
Jousitrio

Jousitrio on kolmelle jousisoittimelle sävelletty teos. Nimitystä käytetään myös kolmesta jousisoittajasta koostuvasta yhtyeestä. Kokoonpano koostuu yleensä viulusta, alttoviulusta ja sellosta. == Katso myös== * Jousikvartetto * Jousikvintetto Luokka:Kamarimusiikki Luokka:Yhtyeet
Bell AH-1W SuperCobra

Bell AH-1W SuperCobra on Bell Helicopterin valmistama kaksimoottorinen rynnäkköhelikopteri. Malli on kehitetty yksimoottorisesta Bell AH-1 Cobra -kopterista ja korvasi yksimoottoriset mallit vuoteen 2010 mennessä. Mallin seuraaja on Bell AH-1Z Viper, jossa on nelilapainen roottori ja muita kehitysaskeleita. Yhdysvaltain puolustusministeriö suunnittelee myyvänsä kansainvälisillä markkinoilla AH-1W -kopterit, jotka korvataan AH-1Z -malleilla. == Käyttäjämaat == Mallin käyttäjämaat ovat: * Etelä-Korea * Taiwan * Turkki * Yhdysvallat == Lähteet == == Aiheesta muualla == Luokka:Sotilashelikopterit Luokka:Bellin ilma-alukset
Natasha Nice

Natasha Nice (s. 28. heinäkuuta 1988 Fontenay-sous-Bois, Ranska) on yhdysvaltalainen pornonäyttelijä. Natasha oli joulukuun 2011 Penthouse Pet. == Lähteet == ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1988 syntyneet Luokka:Elävät henkilöt
Great Ouse

Great Ouse (myös Ouse) on noin 230 kilometriä pitkä joki, jonka kautta Itä- Midlandsin vedet laskevat Pohjanmereen. Se on Yhdistyneen kuningaskunnan neljänneksi pisin joki. Jokea kutsutaan Great Ouseksi erotukseksi sen sivujoesta Little Ousesta ja useista muista Ouse-nimisistä joista Englannissa. Great Ousen alkulähde on Northamptonshiressä, kahdeksan kilometriä länteen Brackleyn keskustasta, mistä se virtaa Buckinghamin, Bedfordin, Huntingdonin ja St Ivesin kaupunkien ohi Earithin kylän maille. Sieltä se juoksee the Fensin kuivatetuille marskimaille ennen kuin laskee the Washin matalaan lahteen Pohjanmeressä. Ensimmäisen 160 kilometrin matkalla Ousen reitti on epäsäännöllisen mutkitteleva. Joen kaltevuus vaihtelee noin 4 metristä kilometriä kohti (Buckinghamista ylävirtaan) noin 40 senttimetriin kilometriä kohti (osuus Buckinghamista Earithiin). Earithista joen suulle ulottuvalla, noin 56 kilometrin pituisella osuudella joen uoma on lähes täysin keinotekoinen – sitä on suoristettu ja sen virtausta on säädelty suluilla. Ousen yläjuoksulla Grand Union -kanava kulkee paikoitellen sen rinnalla. Sulkujen avulla joesta on saatu purjehduskelpoinen Bedfordin kaupunkiin asti. Joesta kalastetaan sisävesikaloja, ns. coarse fishBritanniassa ja Irlannissa termillä coarse fish tarkoitetaan kaikkia muita makean veden kaloja paitsi lohia ja taimenia, joita pidettiin historiallisesti ainoina arvokaloina., ja siitä otetaan myös soraa. == Lähteet == Luokka:Bedfordshiren joet Luokka:Buckinghamshiren joet Luokka:Cambridgeshiren joet Luokka:Norfolkin joet Luokka:Northamptonshiren joet
Samantha Power

Samantha Power (s. 21. syyskuuta 1970, Lontoo) on brittiläissyntyinen yhdysvaltalainen diplomaatti, joka toimi Yhdysvaltojen YK-suurlähettiläänä Barack Obaman presidenttikaudella. Power opiskeli historiaa Yalen yliopistossa, ja työskenteli ulkomaankirjeenvaihtajana Jugoslavian hajoamissotien aikana. Palattuaan Yhdysvaltoihin hän jatkoi opintojaan Harvardissa. Powerin vuonna 2003 julkaisema kirja "A Problem from Hell: America and the Age of Genocide," palkittiin Pulitzer-palkinnolla. Power on naimisissa Cass Sunsteinin kanssa, joka on oikeustieteen professori. == Lähteet == == Aiheesta muualla == Luokka:Yhdysvaltalaiset diplomaatit Luokka:Yhdysvaltalaiset ihmisoikeusaktivistit Luokka:Yhdysvaltalaiset toimittajat Luokka:Obaman hallituksen jäsenet Luokka:Vuonna 1970 syntyneet Luokka:Elävät henkilöt
Ouse

Ouse voi tarkoittaa seuraavia asioita: == Paikkoja == === Jokia Englannissa === * Ouse, Yorkshiren kreivikunnassa virtaava joki; * Ouse, Sussexin kreivikunnassa virtaava joki; * Great Ouse, Northamptonshiren kreivikunnassa ja East Anglian alueella virtaava joki; * Little Ouse, Great Ousen sivujoki. === Muita paikkoja === * Ouse, kaupunki Australian Tasmaniassa; * The Ouse, estuaari Orkneysaariin kuuluvalla Shapinsayn saarella. == Aluksia == * HMS Ouse (1905), Ison-Britannian kuninkaallisen laivaston River-luokan torpedovenehävittäjä.
Woh

Woh (वो) on vuonna 1997 valmistunut 52-osainen intialainen kauhusarja, joka perustuu löyhästi Stephen Kingin romaaniin Se (It). Se on julkaistu intialaisella maksukanavalla Zee TV:llä. Intialainen elokuvaohjaaja Ashutosh Gowariker näyttelee päähenkilöä Which film of Ashutosh Gowariker was his directorial debut? – Ask or Answer Movies Questions – ibibo Sawaal Expert Answers . Sawaal.ibibo.com. Retrieved on 2011-10-27. ja intialainen komedianäyttelijä M.M. "Lilliput" Faruqui esittää tarinan pahista Wohia eli Pennywise-klovnia.WOH: The Indian IT . birthmoviesdeath.com. Retrieved on 2017-09-07. == Rooleissa == == Lähteet == ==Aiheesta muualla== * Luokka:Stephen Kingin teoksiin perustuvat televisiosarjat Luokka:Intialaiset televisiosarjat
Laurentius Laurinus

Laurentius Laurinus tai Laurentius Laurentii Laurinus, (s. 1573 tai 1577 – k. 1655 tai 1656) ruotsalainen luterilainen pappi, historioitsija ja virren kirjoittaja. Laurenrius Laurinus syntyi mahdollisesti Söderköpingissä. Hän oli opiskellut Uppsalan lisäksi myös Wittenbergissä, missä hän sai maisterinarvon 1602. Hän toimi Häradhammarissa,Itä-Göötanmaalla, pappina ja lääninrovastina. Hän on kirjoittanut oppikirjoja, muun muassa ensimmäisen laulun oppikirjan Ruotsissa, ”Musicae rudimenta pro incipientibus necessaria ”. Runoja hän on kirjoittanut niin ruotsiksi, saksaksi ja latinaksi, ja niitä on julkaistu teoksessa ”Heroum et Heroidum” 1647. Hänen kirjoittamista virsistään tunnetaan vain yksi, ”I himmelen, i himmelen Ther är glädie stoor”. Hän kirjoitti tämän virren vaimonsa kuoleman johdosta 1620. Virsi ja kaksi muuta Laurinuksen kirjoittamaa virttä julkaistiin painettuna 1622 kirkkoherra Isaac Ericin pitämän ruumissaarnan yhteydessä (En Christeligh Liikpredikan). Saarnan hän on pitänyt 30.7.1620 ennen kuin hautajaissaattue lähti surukodista kirkkoon ja siinä on kuvattu hyvin yksityiskohtaisesti, miten ruustinna Margareta Larsdotter kuoli. Virressä oli alkuaan viisi säkeistöä, mutta sitä on muokattu ja jatkettu, kun se painettiin vuoden 1651 Manualeen siten että siinä oli 17 säkeistöä. Virsi julkaistiin v:n 1695, ns. Karoliinisessa virsikirjassa. Virren varhaisin, painettu versio ei ole siten täysin alkutekstin mukainen. Sen lapsenuskon sävyttämät, taivaan ilosta ihastuneesti kuvaavat sanonnat on muokattu jo silloin. Virttä on sittemmin muokattu Ruotsin vuoden 1819 virsikirjaan, muokkaajana Johan Åström. Åström oli J. O. Wallinin apulainen virsikirjatyössä ja hänen muokkauksensa on pohjana virren nykyiselle ruotsinkieliselle asulle. Virren vanhin suomennos on käsikirjoituksena Kangasalan kirkonarkistossa säilyneessä vuoden 1614 Käsikirjassa, ja se on julkaistu Laurentius Petri Aboicuksen virsikirjassa 1674. Virren muokattu teksti on nykyisessä Suomen evankelis-luterilaisen kirkon virsikirjassa virsi 618 "Ratki taivaassa, ratki taivaassa". Virrestä on virsikirjassa myös toinen suomennos, virsi 617 "Taivaassa, ratki taivaassa", joka pohjautuu Åströmin muokkaukseen, Se on Bengt Jakob Ignatiuksen käännös vuodelta 1824 ja tuli virsikirjaan 1886. Ruotsin kirkon virsikirjassa virsi on numerolla 168 "Taivaassa, ratki taivaassa". Teksti pohjautuu Åstömin muokkaukseen ja sen suomennos on Anna-Maija Raittilan 1999 tekemä. == Lähteet == Luokka:Ruotsalaiset virsirunoilijat Luokka:Vuonna 1577 syntyneet Luokka:Vuonna 1655 kuolleet Luokka:Ruotsalaiset papit
Nada Šakić

Nada Šakić (4. elokuuta 1926 Livno, nykyään osa Bosnia ja Hertsegovinaa – 5. helmikuuta 2011, Zagreb, Kroatia) myöhemmin nimeltään Esperanza Šakić oli kroatialainen, äärikansallismielisen ja fasistisen Ustaša-liikkeen jäsen, korkea-arvoinen Jasenovacin keskitysleirin virkailija ja sotarikollinen. Hänen veljensä oli niin ikään sotarikollinen, Itsenäisen Kroatian valtion turvallisuusviranomainen Maks Luburić. Hänen aviomiehensä oli Jasenovacin keskitysleirin komentaja Dinko Šakić. Toisen maailmansodan lopussa Itsenäinen Kroatian valtio lakkasi olemasta ja Nada Šakić pakeni aviomiehineen Argentiinaan. Simon Wiesenthal -keskuksen mukaan sodan aikana vain 16-vuotias Nada Šakić oli henkilökohtaisesti vastuussa sadoista julmuuksista ja murhista joita teki serbi- ja juutalaisnaisia kohtaan. Todistajien mukaan Nada Šakić surmasi naisia erityisesti yöllä. http://www.nytimes.com/1998/05/02/world/war- crimes-horrors-revive-as-croat-faces-possible- trial.html?pagewanted=all&src;=pm Vuonna 1998 Argentiinan viranomaiset ryhtyivät oikeustoimiin, jotka johtivat siihen että Šakićin pariskunta asetettiin syytteeseen sotarikoksistaan Kroatiassa.https://archive.is/20120525210408/http://www.stkpula.hr/sakic/hinanews/arhiva/9811/hina-02-e.html Pariskunta luovutettiin Kroatiaan, missä aviomies Dinko sai 20 vuoden tuomion. Nadaa ei syytetty mistään. == Lähteet == == Aiheesta muualla == * https://archive.is/20120525210408/http://www.stkpula.hr/sakic/hinanews/arhiva/9811/hina-02-e.html * https://www.abc.es/20110715/internacional/abci-serbia-201107151936.html (avioparin kuva) Luokka:Toisen maailmansodan henkilöt Luokka:Sotarikoksista syytetyt Luokka:Itsenäinen Kroatian valtio Luokka:Vuonna 1926 syntyneet Luokka:Vuonna 2011 kuolleet
Johan Åström

Johan Åström (30. marraskuuta 1767 Gävle, Ruotsi – 29. helmikuuta 1844) ruotsalainen teologian tohtori, kirkkoherra ja virsirunoilija. Åström kävi koulua Gävlessä, jossa hänen isänsä oli urkujenpolkija. Koulun jälkeen hän opiskeli Uppsalassa ja vihittiin papiksi 1793. Hän toimi pappina muun muassa Gävlessä, maaherran kotisaarnaajana, sairaalasaarnaajana Uppsalassa sekä vuodesta 1821 Simtunan ja Altunan kirkkoherrana Upplannissa. 1808 hän sai rovastin arvon ja 1809 teologian tohtorin arvon. Hän oli arvostettu teologi ja läheinen työtoveri vuoden 1819 virsikirjan valmistelussa. Wallin käytti häntä makutuomarinaan. Åström kirjoitti itsekin muutamia virsiä. Omissa virsissään hän onnistui yhdistämään neologian mukaisen uskonnäkemyksen, jonka hän oli omaksunut opiskeluaikanaan, syvään, henkilökohtaiseen uskonnollisuuteen. Suomen evankelis-luterilaisen kirkon virsikirjassa on yksi virsi, jonka Åström on muokannut, mutta ei yhtään hänen kirjoittamaansa virttä. Ruotsin kirkon virsikirjassa on kuusi hänen kirjoittamaansa tai muokkaamaansa virttä. Åströmin muokkaama virsi Suomen ev. lut. kirkon virsikirjassa * 617 Taivaassa, ratki taivaassa (I himmelen, i himmelen, Laurentius Laurinus 1622, uud. Johan Åström 1814, 1816, suom. Bengt Jakob Ignatius 1824, uud. Carl Gustaf von Essen 1867) Åströmin kirjoittamat ja muokkaamat virret Ruotsin kirkon virsikirjassa * 169 Taivaassa, ratki taivaassa (I himmelen, i himmelen, Laurentius Laurinus 1622, uud. Johan Åström 1814, 1816, suom. Laurentius P. Aboicus v: n 1674 virsikirjaan, uud. Bengt J. Ignatius 1824, Carl Gustaf von Essen 1867, Anna- Maija Raittila 1999) * 215 Herra, taivaan ääriin asti (Gud, din nåd till mimlen räcker, suom. Per Boreman 1945, Lauri Pohjanpää 1946, uud. suom. Pekka Kivekäs 1997) * 220 Joka kuuluu Jeesukselle (Till den himmel, som blir allas, suom. William Snell 1969, Per Boreman 1946, uud. suom. Anna-Mari Kaskinen 1999) * 348 Kristus, pyhän Isän luota (Kriste, som ditt ursprung leder, suom. Pekka Kivekäs 1996) * 408 Oi Pyhä Henki, johdata (O gode Ande, led du mig, suom. Per Boreman 1945, uud. suom. Anna-Mari Kaskinen 1996) * 567 Nyt, kristitty, käy sotimaan (Angelus Silesiuksen virren ”Auf, auf, o Seel, auf, auf zum Streit” mukaan 1816, ”Upp, kristen, upp till kamp och strid!”, suom. Per Boreman 1946, uud. suom. Pekka Kivekäs 1995) == Lähteet == Luokka:Ruotsalaiset virsirunoilijat Luokka:Ruotsalaiset papit Luokka:Vuonna 1767 syntyneet Luokka:Vuonna 1844 kuolleet
Palaa (Laura Voutilaisen albumi)

Palaa on Laura Voutilaisen yhdeksäs albumi, joka julkaistiin 27. elokuuta 2008. Se nousi Suomen virallisen listan sijalle 3, ja pysyi listalla yhteensä 9 viikkoa. == Kappaleet == # # # # # # # # # # == Lähteet == Luokka:Vuoden 2008 albumit Luokka:Laura Voutilaisen albumit
Stephen E. Ambrose

Stephen Edward Ambrose (10. tammikuuta 1936 Decatur, Illinois – 13. lokakuuta 2002 Bay St. Louis, Mississippi) oli yhdysvaltalainen historioitsija. Laaja- alaisesti maansa historiaan perehtynyt Ambrose kirjoitti muun muassa presidenttien Dwight D. Eisenhower ja Richard Nixon elämäkerrat. == Ura == Ambrose opetti useissa oppilaitoksissa vuosina 1971–1995 ja toimi New Orleansin yliopiston historian professorina. Hänen kirjoittamansa Eisenhowerin elämäkerta ilmestyi 1983–1984 ja Nixonin elämäkerta 1987–1991. Yleisönsuosiota Ambrose sai 1994 julkaistulla teoksellaan D-Day, June 6, 1944. Hänen muita myyntimenestyksiään olivat Lewisin ja Clarkin tutkimusretkiä käsittelevä Undaunted Courage (1996), toisen maailmansodan loppuvaiheista kertova Citizen Soldiers (1997) ja Ensimmäisestä mantereen ylittävästä rautatiestä kertova Nothing like It in the World (2000). Vuonna 1998 Ambrose toimi asiantuntijana elokuvassa Pelastakaa sotamies Ryan. Ambrosen teoksesta Band of Brothers (1992) filmatisoitiin saman niminen television draamasarja vuonna 2001. Teos kertoo Yhdysvaltain laskuvarjosotilaista toisen maailmansodan loppuvaiheissa. Ambrose perusti New Orleansiin Eisenhower Center for American Studies -keskuksen ja National D-Day -museon. Vuonna 2002 Ambrosea syytettiin plagioinnista teokseen The Wild Blue liittyen. == Lähteet == Luokka:Yhdysvaltalaiset historioitsijat Luokka:Vuonna 1936 syntyneet Luokka:Vuonna 2002 kuolleet
Almgren

Almgren on sukunimi, joka on muun muassa seuraavilla henkilöillä: * Andreas Almgren (s. 1995), ruotsalainen keskimatkojen juoksija * Carl Eric Almgren ( 1913–2001), Ruotsin armeijan kenraali * Erik Almgren (1908–1989), ruotsalainen jalkapalloilija * Esko Almgren (s. 1932), suomalainen opetusneuvos ja Suomen Kristillisen Liiton poliitikko * Frederick J. Almgren Jr. (1933–1997), yhdysvaltalainen matemaatikko, jonka mukaan on nimetty Almgrenin säännöllisyyslause * Jim Almgren Gândara (s. 1986), ruotsalainen laulaja * Johanna Almgren (s. 1984), ruotsalainen jalkapalloilija * Keith Almgren (s. 1957), ruotsalainen säveltäjä, sanoittaja ja musiikkituottaja * Oscar Almgren (1869–1945), ruotsalainen arkeologi
Edla Kojonen

Edla Maria Kojonen o.s. Tiitinen, (23. kesäkuuta 1879 Vesanto – 1955 Lahti) oli suomalainen kansanopiston johtaja. Kojosen vanhemmat olivat luonnonparantaja Otto Tiitinen ja Anna Liisa Hytönen. Hänen puolisonsa oli vuodesta 1903 kansanopiston johtaja Rope Kojonen. Hän valmistui opettajaksi Helsingin suomalaisesta jatko-opistosta. Vuosina 1901–1903 hän oli luonnontieteiden opettaja Porvoon yhteiskoulussa ja vuodesta 1904 Lahden kansanopistossa.Aikalaiskirja 1920 s. 231 Helsinki: Otava 1920. Mikkelin suomalaisen tyttökoulun johtaja, Ida Arppe halusi Kojosen tutustuvan Keski- Suomen metsäkylien elämään, niinpä tyttökoulusta valmistuttuaan hän toimi kansakoulunopettajana Petäjävedellä ylemmässä sekakansakoulussa. Helsingissä opiskellessaan hän kiinnostui politiikasta, sillä siihen ajanjaksoon osui Nikolai Bobrikovin nimitys kenraalikuvernööriksi ja venäläistämispolitiikka. Porvoossa hän tutustui Uusimaa -sanomalehden päätoimittajaan, maisteri Rope (Robert) Kojoseen. Epävarmana omasta uranluontimahdollisuudestaan hän sai kirjeissä kannustusta tulevalta mieheltään. He avioituivat ja Edla Kojonen aloitti seuraavana vuonna Lahden kansanopistossa, jonne hänen miehensä oli jo 1902 mennyt johtajaksi.Kari Kantasalmi, Mauri Nest (toim.): Valistajia, sivistäjiä, poliitikkoja ja asiantuntijoita. Luku 5, s. 107–123. Tampere University Press 2014 978-951-44-9591-5. Kojonen teki merkittävän uran Lahden kansanopiston (1893>) opettajana, johtajattarena, nuorisokasvattajana sekä naisasia- ja raittiusaatevaikuttajana. Jo hänen omana aikanaan hänen elämäntyötään pidettiin uraauurtavana. Lahdessa Kojonen alkoi tehdä työtä äänioikeuden saamiseksi naisille, ja muutenkin hän piti usein esillä myös naisasian näkökulmaa ja samapalkkaisuutta. Kesällä 1906 Edla Kojonen nimitettiin miehensä rinnalle Lahden kansanopiston johtajattareksi. Rope Kojonen kuoli 1931, jolloin Edla Kojosesta tuli virallisesti kansanopiston johtaja. Heidän perheeseensä syntyi seitsemän lasta. Jo miehensä eläessä hän hoiti paljolti tämän tehtäviä tämän kiertäessä puhumassa ja esitelmöimässä eri puolilla maakuntaa. Kun Rope Kojonen valittiin eduskuntaa, kansanopiston johtajuus jäi käytännössä Edla Kojosen harteille. Vuodesta 1945 lähtien äitinsä rinnalle apulaisjohtajaksi astui poika Martti Kojonen. Tytär Anelma Vuorio on muistelmissaan kuvaillut äitinsä työnkuvaa 1920-luvulla, jolloin Edla Kojonen koki usein uupuvansa työn alle. == Tunnustukset== * Suomen valkoisen ruusun ritarimerkki * Kouluneuvos 1949 == Lähteet == == Aiheesta muualla == * 60-vuotishaastattelu, Kotiliesi kesäkuu 1939 Luokka:Suomalaiset opettajat Luokka:Suomen oppilaitosten rehtorit Luokka:Vuonna 1879 syntyneet Luokka:Vuonna 1955 kuolleet
Sydänjää (albumi)

Sydänjää on Laura Voutilaisen kymmenes albumi, joka julkaistiin 18. syyskuuta 2009. Se nousi Suomen virallisen listan sijalle 13, ja pysyi listalla yhteensä 6 viikkoa. == Kappaleet == # # # # # # # # # # # == Lähteet == Luokka:Vuoden 2009 albumit Luokka:Laura Voutilaisen albumit
Darija Vasiljanska

Darija Kozmova Vasiljanska (; 28. marraskuuta 1928 – 4. joulukuuta 2017) oli bulgarialainen taidemaalari. https://dariavassilyanska.wordpress.com/curriculum-vitae/ Vasiljanska syntyi Varnassa. Hän suoritti taidemaalarin opintonsa Bulgarian kansallisessa taideakatemiassa Sofiassa. Hän valmistui vuonna 1955. Avioliiton hän solmi teatteriohjaaja Stanko Stanševin kanssa. Vasiljanska työskenteli perinteisten maalausten, taideteollisuuden ja muraalimaalausten parissa. Ensimmäisen näyttelynsä hän piti vuonna 1959. Hänen töitään on lukuisissa bulgarialaisissa museoissa ja ulkomaalaisissa yksityiskokoelmissa. == Lähteet == == Aiheesta muualla == * http://www.fond.varnacityartgallery.com/?/jivopis/930_Daria+Vassilyanska.jpg Luokka:Bulgarialaiset kuvataiteilijat Luokka:Vuonna 1928 syntyneet Luokka:Vuonna 2017 kuolleet
Jaana Bäck

Jaana Kaarina Bäck (s. 1961) on suomalainen kasviekologi, joka toimii Helsingin yliopiston metsien ja ilmakehän vuorovaikutusten professorina. Hän on ollut Suomen luontopaneelin (2020–2023) jäsen. Bäck valmistui Kuopion yliopistosta filosofian maisteriksi ympäristötieteestä (1985). Hän opiskeli edelleen filosofian tohtoriksi Oulun yliopistosta 1994 kasviekologian alalta. Bäckin englanninkielinen artikkeliväitöskirja (1994) tarkasteli happaman sadelaskeuman vaikutusta männyn ja kuusien neulasiin sekä puiden kylmänkestävyyteen. Väitöskirja oli otsikoitu Effects of acidic precipitation on Scots pine and Norway spruce needles and their low temperature tolerance. Bäck on ollut Oulun yliopiston kasviekofysiologian dosentti (vuodesta 1998) ja Helsingin yliopiston metsän ja ilmakehän vuorovaikutuksen dosentti (vuodesta 2010). Bäck työskenteli perustutkintonsa jälkeen Oulun yliopiston ja Suomen Akatemian tutkijana (1985–1996) ja oli väiteltyään Oulun yliopiston kasviekologian assistentti (1995–1998). Hän oli Suomen Akatemian postdoc- tutkija (1998–2004). Hän vietti 15 kuukautta ajan postdoc-tutkijana Yhdysvalloissa Lawrence Livermore National Laboratoryssä Kaliforniassa ja Cornellin yliopistossa (Boyce Thompson Institute for Research) New Yorkissa. Hän oli Helsingin yliopiston metsätieteen laitoksen tutkija (2004–2006) ja fysiikan laitoksen tutkimuskoordinaattori (2007–2012). Metsän ja ilmakehän vuorovaikutuksen professorina hän on toiminut elokuusta 2013 lähtien. Vuonna 2017 Bäck sai ensimmäistä kertaa jaetun Suomalaisen Tiedeakatemian myöntämän Pro Scientia -palkinnon. Bäck kutsuttiin Tiedeakatemian jäseneksi vuonna 2018. ==Lähteet== ==Aiheesta muualla== *Jaana Bäckin Google Scholar -profiili (scholar.google.com) *Jaana K. Bäck. University of Helsinki, Department of Forest Sciences (researchgate.net) Luokka:Vuonna 1961 syntyneet Luokka:Elävät henkilöt Luokka:Suomalaiset ekologit Luokka:Suomalaiset professorit Luokka:Helsingin yliopiston professorit
Ihmeitä (albumi)

Ihmeitä on Laura Voutilaisen yhdestoista albumi, joka julkaistiin vuonna 2011. Se nousi Suomen virallisen listan sijalle 20, ja pysyi listalla yhteensä 5 viikkoa. == Kappaleet == Kaikki kappaleet on sovittanut Matti Kallio. Viimeinen kappale ”Ihmeitä” on instrumentaali, jolla Laura Voutilainen soittaa selloa. # # # # # # # # # # # # == Lähteet == Luokka:Vuoden 2011 albumit Luokka:Laura Voutilaisen albumit
KokoNainen

KokoNainen on Laura Voutilaisen kahdestoista albumi, joka julkaistiin 12. huhtikuuta 2013. Se nousi Suomen virallisen listan sijalle 23, ja pysyi listalla yhteensä 6 viikkoa. == Kappaleet == # # # # # # # # # # == Lähteet == Luokka:Vuoden 2013 albumit Luokka:Laura Voutilaisen albumit
Amanda Ilestedt

Amanda Ilestedt (s. 17. tammikuuta 1993 Sölvesborg, Ruotsi) on ruotsalainen jalkapalloilija, pelipaikaltaan puolustaja. Hän edustaa englantilaista Arsenalia pelattuaan aiemmin kotimaansa lisäksi Saksan Bundesliigassa kausina 2017–2019 Turbine Potsdamin ja kausina 2019–2021 Bayern Münchenin joukkueessa sekä Ranskan Première Liguessa kausina 2021–2023 Paris Saint-Germainin joukkueessa. Ilestedt voitti jalkapallon naisten alle 19-vuotiaiden Euroopan- mestaruuskilpailuissa 2012 kultaa Ruotsin joukkueessa. Hän on elokuun 2024 loppuun mennessä pelannut Ruotsin naisten maajoukkueessa 74 maaottelua ja tehnyt niissä 12 maalia. MM-kilpailuissa 2019 hän saavutti pronssia ja pelasi avauskokoonpanossa yhdessä ottelussa sekä tuli vaihtopelaajana kentälle kahdessa ottelussa. MM-kilpailuissa 2023 hän saavutti toistamiseen pronssia ja teki turnauksessa neljä maalia, joista kolme alkulohko-otteluissa ja yhden puolivälieräottelussa Japania vastaan. Hänet palkittiin turnauksessa pronssisella pallolla. Hän on jääkiekkoilija Kenneth Ekmanin lapsenlapsi sekä jääkiekkoilija Oliver Ekman-Larssonin serkku. Ilestedtin vanhemmat ovat isä Fredrick ja äiti Madeléne. == Lähteet == Luokka:Ruotsalaiset jalkapalloilijat Luokka:Vuonna 1993 syntyneet Luokka:Elävät henkilöt
Marja Mutanen

Marja Liisa Mutanen (o.s. Viinanen; s. 15. marraskuuta 1952 Kajaani) on suomalainen elintarviketieteen tohtori ja Helsingin yliopiston ravitsemusfysiologian professori emerita. Viinanen valmistui ylioppilaaksi Poltinahon yhteiskoulusta vuonna 1972. Hän opiskeli elintarviketiedettä Helsingin yliopistossa valmistuen maisteriksi 1978, lisensiaatiksi 1984 ja tohtoriksi 1987. Mutasen englanninkielinen artikkeliväitöskirja Bioavailability of selenium: human and animal studies (1987) tarkasteli seleenin biologista saatavuutta ihmisten ja eläinten ravinnossa. Mutanen on ollut Helsingin yliopiston elintarviketieteen dosentti vuodesta 1988. Mutanen työskenteli Helsingin yliopistossa assistenttina 1978–1984, josta Yhdysvaltain maatalousministeriön palveluksessa tutkijana (jatko-opiskelijana) 1983–1984. Hän oli Suomen Akatemian tutkijana 1985–1992 ja toimi Helsingin yliopistossa apulaisprofessorina 1989–1990, yliassistenttina 1992–2001 sekä lehtorina 2001–2003. Mutanen vieraili Ruotsin Karoliinisessa instituutissa Solnassa 1999–2000. Hän toimi ravitsemusfysiologian professorina Helsingin yliopistossa 2003–2019. Suomalaisen tiedeakatemian jäsen Mutanen on ollut vuodesta 2012. Vuonna 2020 hänet kutsuttiin Suomen ravitsemustieteen yhdistys kutsui hänet kunniajäsenekseen. Mutasen tuotantoon kuuluu yli sata kansainvälistä tieteellistä artikkelia ravitsemuksen alalta. ==Teoksia== * * * ==Lähteet== ==Aiheesta muualla== * Google Scholarin haku "Marja Mutanen" (scholar.google.com) * Marja Mutanen. University of Helsinki, Department of Food and Environmental Sciences (researchgate.net) * Ulla Malminen (16.10.2016) Proteiinia pukkaa purkista ja patukasta – kenen kannattaa syödä lisäravinteita? (yle.fi) * Katri Kallionpää (26.2.2017) Uudet tutkimukset ovat tuoneet mullistavaa tietoa paastoamisen soluvaikutuksista – Asiantuntija arvioi, kannattaako paasto oikeasti (maksumuuri) (hs.fi) Luokka:Suomalaiset elintarviketieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1952 syntyneet Luokka:Elävät henkilöt
Laura Ingraham

Laura Anne Ingraham (s. 19. kesäkuuta 1963 Glastonbury, Connecticut) on yhdysvaltalainen konservatiivinen radio- ja televisiojuontaja. Hän juonsi The Laura Ingraham Show -radio-ohjelmaa vuosina 2001–2018 ja on ollut LifeZetten päätoimittaja vuodesta 2015. Marraskuusta 2017 lähtien Ingraham on juontanut The Ingraham Angle -televisio-ohjelmaa Fox Newsilla. 1980-luvun lopulla Ingraham toimi presidentti Ronald Reaganin puheenkirjoittajana. Tämän jälkeen hän suoritti oikeustieteellisen juris doctor -tutkinnon. Ingraham on republikaanisen puolueen jäsen. == Lähteet == == Aiheesta muualla == Luokka:Yhdysvaltalaiset juontajat Luokka:Yhdysvaltalaiset radiotoimittajat Luokka:Vuonna 1963 syntyneet Luokka:Amerikanenglantilaiset Luokka:Amerikanirlantilaiset Luokka:Amerikanpuolalaiset Luokka:Elävät henkilöt
Saimaan ortodoksinen seurakunta

Saimaan ortodoksinen seurakunta on Kuopion ja Karjalan hiippakuntaan kuuluva seurakunta. Sen kirkkoherrana toimii Bogdan Grosu. Saimaan ortodoksinen seurakunta muodostui, kun Mikkelin seurakunta liittyi Varkauden seurakuntaan. Seurakunnan toiminta-alue on seuraava: Pohjois-Savo: *Varkaus *Joroinen *Leppävirta Etelä-Savo: *Enonkoski *Hirvensalmi *Juva *Kangasniemi *Mikkeli *Mäntyharju *Pertunmaa *Pieksämäki *Puumala *Rantasalmi *Savonlinna *Sulkava Keski-Suomi: *Joutsa *Luhanka Päijät-Häme: *Hartola Pohjois-Karjala: *Heinävesi Heinävedellä sijaitsevat Valamon ja Lintulan luostarit pyhäkköineen sijaitsevat maantieteellisesti seurakunnan alueella, mutta toimivat hallinnollisesti siitä erillisinä, hiippakunnan alaisuudessa. == Pyhäköt == * Mikkelin ortodoksinen kirkko * Pieksämäen ortodoksinen kirkko * Pyhien profeetta Sakarian ja vanhurskaan Elisabetin kirkko * Varkauden ortodoksinen kirkko * useita muita pyhäkköjä (Joroisten tsasouna, Leppävirran tsasouna, Mikkelin Ihastjärven tsasouna, Mikkelin hautausmaan tsasouna, Mikkelin Visulahden tsasouna, Savonlinnan Haukiniemen tsasouna, Savonlinnan Pikkukirkko) Kuva:Ylienkeli Mikaelin ortodoksinen kirkko 1.JPG|Pyhän ylienkeli Mikaelin kirkko Mikkelissä. Kuva:Pieksämäen Neitsyt Marian syntymän kirkko.jpg|Pieksämäen Neitsyt Marian syntymän kirkko. Kuva:Savonlinnan ortodoksinen kirkko.jpg|Pyhien profeetta Sakariaan ja vanhurskaan Elisabetin kirkko Savonlinnassa. Kuva:Varkauden Kristuksen taivaaseen astumisen kirkko - Relanderinkatu 5 - Taulumäki - Varkaus.jpg|Varkauden Kristuksen taivaaseen astumisen kirkko. Kuva:Leppävirran pyhien Karjalan valistajien rukoushuone eli Leppävirran ortodoksinen tsasouna - Rinnetie 9 - Leppävirran kk- Leppävirta.jpg|Leppävirran pyhien Karjalan valistajien rukoushuone. == Lähteet == Luokka:Kuopion ja Karjalan hiippakunta Luokka:Suomen ortodoksiset seurakunnat
Akiko Yosano

Akiko Yosano (7. joulukuuta 1878 — 29. toukokuuta 1942) oli japanilainen runoilija, jonka tyyli poikkesi Japanin kirjallisuuspiireissä siihen asti nähdystä. Yosano julkaisi runojaan aluksi omakustannuslehdissä. Hän liittyi vuonna 1900 uuden runouden seuraan, alkoi julkaista runojaan sen lehdessä ja meni naimisiin seuran puheenjohtajan Tekkei Yosanon kanssa. Yosano julkaisi 75 kirjaa, joiden joukossa on yli 20 runokokoelmaa ja Murasaki Shikibu klassisen Genjin tarinan käännös nykykielelle. ==Suomennettuja runoja== Julkaisussa: Kirjo: kirjallisuus- ja kulttuurilehti 2015; nro 1, suom. Tero Tähtinen. Runot suomennettu englanninkielisestä käännöksestä.Akiko Yosano, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 14.11.2021 * Asuttuani kaksi pitkää kuukautta * Jumalat toivovat niin * Kaikkialla näiden kukkivien puiden * Makaan kuumassa kylpyammeessani Teoksessa: Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1 runot on suomentanut Kai Nieminen. * Ihoni sykkii, etkä edes yritä koskettaa sitä * "Kevät on lyhyt, miten mukava elämä ikuinen" == Lähteet == == Aiheesta muualla == Luokka:Japanilaiset runoilijat Luokka:Vuonna 1878 syntyneet Luokka:Vuonna 1942 kuolleet
Candace Owens

Candace Amber Owens Farmer (s. 29. huhtikuuta 1989 Stamford, Connecticut, Yhdysvallat) on yhdysvaltalainen konservatiivinen kommentaattori, juontaja ja poliittinen aktivisti. Owens tuli tunnetuksi vuonna 2017 alettuaan julkaisemaan YouTube-kanavalleen videoita, joissa hän muun muassa arvosteli Black Lives Matter -liikettä ja demokraattista puoluetta sekä ilmaisi tukea silloista Yhdysvaltain presidenttiä Donald Trumpia kohtaan. Hän toimi konservatiivisen Turning Point USA -järjestön viestintäpäällikkönä vuosina 2017–2019 ja perusti Blexit Foundation -järjestön vuonna 2018. Hän alkoi juontamaan The Candace Owens Show -podcastia PragerU-yhtiölle vuonna 2019, ja vuonna 2021 hän aloitti juontamaan Candande-ohjelmaa The Daily Wire -sivustolle. Owens julkaisi kirjan Blackout vuonna 2020. Owens on herättänyt kannanotoillaan kiistaa. Esimerkiksi afroamerikkalaiselle yleisölle suunnattu verkkojulkaisu The Root on luonnehtinut Owensia ”rasistisen valkoisen Amerikan mustaksi ystäväksi”. Hän muun muassa pitää antifaa suurempana uhkana kuin Ku Klux Klania, ja on kutsunut rasististen viharikosten kasvun johdosta järjestettyä kongressin kuulemista demokraattien vaalitempuksi. Lisäksi Owens herätti huomiota joulukuussa 2018 tehdyillä Adolf Hitleriä koskevilla lausunnoillaan, joiden johdosta häntä on syytetty yrityksestä legitimoida Hitlerin ajatuksia. Hän puolestaan syytti mediaa puolueellisuudesta ja puheensa vääristelystä ja sanoi tarkoittaneensa lausunnoillaan, että Yhdysvalloissa nationalismi liitetään virheellisesti Hitleriin, jota hän kutsui ”murhanhimoiseksi” ja ”psykoottiseksi”, eikä tämä ollut hänen mielestään nationalisti. Vuonna 2022 Venäjän siirrettyä joukkojaan ja sittemmin hyökättyä Ukrainaan Owens on toistanut Venäjän narratiivia sodasta, mistä hän on saanut laajaa kritiikkiä. == Lähteet == == Aiheesta muualla == * Luokka:Yhdysvaltalaiset tubettajat Luokka:Yhdysvaltalaiset kansalaisaktivistit Luokka:Afroamerikkalaiset Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset politiikan kommentaattorit